Diari Oficial de la Generalitat Valenciana


Sumari del DOGV 9006, del 27-01-2021 (2021/565)

RESOLUCIÓ de 18 de gener de 2021, de la Conselleria d'Educació, Cultura i Esport, d'extinció de l'autorització per cessament d'activitats de l'escola infantil de primer cicle municipal, amb codi 49991170, de Busot (Alacant).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9006

Data del DOGV
:   27-01-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/565


Data del document
:   18-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de gener de 2021, de la Conselleria d'Educació, Cultura i Esport, d'extinció de l'autorització per cessament d'activitats de l'escola infantil de primer cicle municipal, amb codi 75830581, de Busot (Alacant). [2021/565]  
L'expedient 2020/334 ha sigut iniciat a instàncies de l'Ajuntament de Busot titular de l'Escola Infantil de primer cicle municipal, número de codi 68404855, situada al carrer El Pal, s/n, de Busot (Alacant), que sol·licita l'extinció de l'autorització de l'escola per cessament d'activitats docents.  
L'escola va ser creada pel Conveni d'11 de març de 2013, de la Conselleria d'Educació, Cultura i Esport i l'Ajuntament de Busot, pel qual es concedeix l'autorització per a impartir ensenyaments d'Educació Infantil de primer cicle.  
A instàncies de l'Ajuntament com a titular del centre se sol·licita el 10 de novembre de 2020 l'extinció de l'autorització per cessament d'activitats.  
Vist que el cessament d'activitats docents d'aquest centre no comporta cap greu perjudici per a l'interés públic.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer; i la Llei 39/2015, d'1 d'octubre, del procediment administratiu comú de les administracions públiques.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Únic  
L'extinció de l'autorització en la totalitat dels seus ensenyaments per cessament d'activitats de l'escola infantil municipal següent:   
Codi: 73773107.  
Denominació genèrica del centre: escola infantil de primer cicle municipal.  
Denominació específica del centre: municipal.  
Titular: Ajuntament de Busot.  
Domicili: carrer El Pal, s/n.  
Localitat: Busot.  
Província: Alacant.  
  
La present resolució tindrà els seus efectes acadèmics a l'inici del curs escolar 2021-2022.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 18 de gener de 2021.- El conseller d'Educació, Cultura i Esport: Vicent Marzà i Ibáñez.